BRR น้ำตาไหล! กำไรปี 59 ลด 58% เตรียมจ่ายปันผล 0.20 บ./หุ้น
BRR น้ำตาไหล! กำไรปี 59 ลด 58% มาที่ 113.08 ลบ. จากปีก่อนกำไร 271.97 ลบ. หลังต้นทุนพุ่ง เตรียมจ่ายปันผล 0.20 บ./หุ้น XD 3 พ.ค.60 กำหนดจ่าย 24 พ.ค.นี้
24 ก.พ. 2560

บริษัท น้ำตาลบุรีรัมย์ จำกัด (มหาชน)  หรือ BRR รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวที่ลดลงเนื่องจากการปรับขึ้นของราคาน้าตาลทรายในตลาดโลก ส่งผลให้ต้นทุนวัตถุดิบ-ค่าอ้อย สำหรับปีการผลิต 2559 / 2560 ในช่วงเดือนธันวาคม 2559 ได้บันทึกต้นทุนขายเพิ่มขึ้นในปี 2559 ประมาณ 84 ล้านบาท ขณะที่บริษัทมีการตั้งสำรองสำหรับสินทรัพย์ที่มีการด้อยค่าจากเหตุการณ์โมลาสเสียหายประมาณ 44 ล้านบาท ซึ่งบริษัทอยู่ระหว่างการเรียกร้องชดเชยค่าสินไหมจากบริษัทประกัน ขณะที่ต้นทุนทางการเงินเพิ่มขึ้นประมาณ 51 ล้านบาท จากการใช้เงินกู้เพื่อขยายกิจการ
นอกจากนี้ ได้ประกาศจ่ายปันผล 1 ม.ค. 2559 ถึงวันที่ 31 ธ.ค. 2559  และกำไรสะสม เป็นเงินสดจำนวน 0.20 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 3 พ.ค. 2560 และกำหนดจ่ายเงินปันผลในวันที่  24 พ.ค. 2560